Opdateret 4. april klokken 8.30. Nordjyllands Beredskab blev ved 18-tiden søndag kaldt til en større en gårdbrand på Lilleardenvej ved Arden. Her var der gået ild i en stor staldbygning, som husede rundt regnet 100 kreaturer. Dyrene blev lukket ud på de nærliggende arealer, og slukningen gik gang. Branden var så omfattende, at der blev sendt køretøjer fra tre stationer. Klokken 20 kunne Nordjylland Beredskab fortælle, at der var styr på branden, så den ikke ville sprede sig til gårdens øvrige bygninger, og at der fortsat var mange timers slukningsarbejde søndag aften. Det sidste halm brændes af Ilden startede i den ene længe på gården og spredte sig til en anden, som der også gik brand i. I løbet af natten har der været en brandvagt til stede på adressen ved Arden, men der er ikke sket yderligere siden slukningsarbejdet sluttede omkring midnat. - I løbet af natten har der ligget halm på marken, som har fået lov til at brænde, siger Thomas Bach Sørensen, som er indsatsleder hos Nordjyllands Beredskab. Dyrlæge skal tjekke dyrene Kreaturerne blev som sagt lukket ud for at redde flest mulig, men ifølge indsatslederen var det ikke alle, der nåede ud. De køer, der dog endte med at undslippe branden, skal senere mandag tjekkes. - Der kommer en dyrlæge her til formiddag, som skal tjekke resten af bestanden, siger Thomas Bach Sørensen.

Opsummering:
En større staldbygning brød søndag aften i brand ved Arden.